
"Ang kabataan
ang pag-asa ng bayan.
(Rizal)"

Po?


Ang kabataang kaniyang
tinutukoy, sa duyan
hindi pa naiuugoy.

Ang pag-asang kaniyang
sinasabi, sa palad ng Diyos
hindi pa hinahabi.

Ang bayang kaniyang
isinangkap, ay nasa kanluran
wala sa silangan. 

Si Rizal,
marahil ay likhang isip lamang.
Pinochio ng mga Filipino
Erehe, pilibustero, subersibo.

Ibang bayan,
ang pag-asa ng kabataan,
ibang bayan,
ang pag-asa ng kabataan.

(wakas)

Kabataan ang pag-asa ng bayan?